Folketing
2013-03-19

Det er også den tankegang, der ligger bag konfliktrådene, som vi i en eller anden udstrækning synes kunne være en god idé at udbrede langt mere, men det er en anden sag. Der bliver mulighed for at sikre, at erstatninger kan udbetales hurtigere. Det er også en rigtig god ting. Og offeret kan orienteres om, at gerningsmanden vil tone frem på tv, hvis det er det, der skal ske, så man kan forberede sig på, at der måske skal rippes op i nogle gamle sår. Så jeg synes, det her er en rigtig god dag for ofrene. Jeg er ked af, at de borgerlige tilsyneladende ikke vil være med til at sikre det, men så er det jo godt, at vi har flertallet på plads for denne gode sag.